b'\n_START_ARTICLE_\nUEFA Super Cup 2018\n_START_SECTION_\nTapahtumapaikka\n_START_PARAGRAPH_\nA. Le Coq Arena valittiin is\xc3\xa4nn\xc3\xb6im\xc3\xa4\xc3\xa4n ottelua 15. syyskuuta 2016 j\xc3\xa4rjestetyss\xc3\xa4 UEFA:n j\xc3\xa4rjestelykomitean kokouksessa Ateenassa, Kreikassa. Stadion tunnetaan ottelun aikana nimell\xc3\xa4 Lillek\xc3\xbcla Arena, sill\xc3\xa4 UEFA ei hyv\xc3\xa4ksy sponsoreiden nimi\xc3\xa4 k\xc3\xa4ytett\xc3\xa4v\xc3\xa4n stadionien nimess\xc3\xa4.\n_START_SECTION_\nLipunmyynti\n_START_PARAGRAPH_\nStadionin kapasiteetti otteluun tulee olemaan 13\xc2\xa0000 paikkaa, joista noin 70% myyd\xc3\xa4\xc3\xa4n seurojen kannattajille ja yleisess\xc3\xa4 myynniss\xc3\xa4. Lippuja myyd\xc3\xa4\xc3\xa4n UEFA:n virallisella sivustolla 5.\xe2\x80\x9326. kes\xc3\xa4kuuta 2018 v\xc3\xa4lisen\xc3\xa4 aikana ja ne ovat luokiteltu kolmeen eri hintaluokkaan: \xe2\x82\xac130, \xe2\x82\xac90 ja \xe2\x82\xac50. Loput lipuista jaetaan paikalliselle j\xc3\xa4rjest\xc3\xa4j\xc3\xa4lle, UEFA:lle ja kansallisille yhdistyksille, yhteisty\xc3\xb6kumppaneille sek\xc3\xa4 medialle.'